DJEČJI VRTIĆ VIS

Šetalište Viškoga boja 11

KLASA: 601-02/24-01/02

URBROJ: 2129-1-1-02-24-01

Na temelju članka 15. stavka 9. Zakona o predškolskom odgoju i obrazovanju (NN

10/97, 107/07 i 94/13, 98/19 i 57/22 i 101/23) i članka 13. Statuta Dječjeg vrtića Vis, Upravno vijeće Dječjeg vrtića Vis je na svojoj VIII. sjednici održanoj 30. siječnja 2024. godine, na prijedlog ravnateljice donijelo

**KURIKULUM DJEČJEG VRTIĆA VIS**

**ZA PETOGODIŠNJE RAZDOBLJE**

**Vis, siječanj 2024. godine**

**NAZIV USTANOVE: DJEČJI VRTIĆ VIS**

**DRŽAVA: REPUBLIKA HRVATSKA**

**ŽUPANIJA: SPLITSKO-DALMATINSKA**

**GRAD: VIS**

**ADRESA: ŠETALIŠTE VIŠKOGA BOJA 11**

**EMAIL: info@djecjivrticvis.hr**

**TELEFON: 021/ 711-049**

**MOBITEL: 0995371313**

**MATIČNI BROJ: 1350447**

**OIB: 32975016254**

**OSNIVAČ: GRAD VIS**

**GODINA OSNIVANJA: 1997.**

**RAVNATELJICA: MARIJANA CIPETIĆ, mag. praesc. educ.**

**SADRŽAJ**

1. O nama……………... …………………………………………………………………1
2. Nacionalni kurikulum za rani i predškolski odgoj i obrazovanje………………………2
3. Načela………………………………………………………………………………….3
4. Vrijednosti……………………………………………………………………………..4
5. Obilježja odgojno obrazovnog procesa………………………………………………..6
6. Programi……………………………………………………………………………….7
   1. Redoviti programi…………………………………………………………………7
   2. Program predškole……………………………………………………………...…9
   3. Obogaćeni rad s predškolcima…………………...………………………………10
7. Suradnja s vanjskim ustanovama ………………………………………………….…11
8. Planiranje, dokumentiranje i vrijednosti odgojno-obrazovnog rada……..…………..13
9. Stručna usavršavanja…………………………………………………………………14
10. **O NAMA**

Grad Vis osnivač je Dječjeg vrtića Vis, javne predškolske ustanove koja je nositelj Programa javnih potreba u predškolskom odgoju i obrazovanju te skrbi o djeci rane i predškolske dobi na području grada Visa. Dječji vrtić Vis organizira i provodi programe ranog i predškolskog odgoja i obrazovanja djece od navršenih godinu dana do polaska u školu.

Dječji vrtić Vis osnovan je 1997. godine a prije toga je djelovao u sastavu Osnovne škole Vis. Smješten je u objektu koji je rekonstruiran 2015. godine, a nalazi se na adresi Šetalište Viškoga boja 11.

U Dječjem vrtiću Vis, temeljem članka 15. Zakona o predškolskom odgoju i naobrazbi, ostvaruju se redoviti programi njege, odgoja i obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima.

Funkcioniranje vrtića i cjelokupni rad zasniva se na očuvanju tjelesnog i mentalnog zdravlja

kao i na poticanju cjelovitog razvoja i potencijala svakog pojedinog djeteta. Prateći

suvremene spoznaje i dostignuća o zakonitostima rasta i razvoja djece, nastojimo osigurati

povoljne i optimalne odgojno – obrazovne uvjete tako ustrojstvo rada usmjeravamo što

kvalitetnijem zadovoljavanju potreba i prava djece, roditelja i svih zaposlenika.

Temeljno ishodište svih programa čini Nacionalni kurikulum za rani i predškolski odgoj i

obrazovanje (2014.). U središtu svih programa je dijete i njegove potrebe te ih kreiramo pomno

prateći interese djece, ali i interese roditelja korisnika usluga.

**NAŠA MISIJA**

U Dječjem vrtiću Vis stvaramo kvalitetne uvjete za rast, razvoj, odgoj i učenje djece rane i predškolske dobi te kontinuirano radimo na kvalitetnoj suradnji s roditeljima i širom lokalnom zajednicom. U misiji stvaranja što kvalitetnijih uvjeta za rast, razvoj, odgoj i učenje djece naši su djelatnici otvoreni za cjeloživotno učenje koje traži kontinuirano stručno usavršavanje, istraživanje u praksi i promišljanje o njezinu unaprjeđivanju.

**NAŠA VIZIJA**

Naša vizija je usmjerena na potrebe djeteta, ulogu odgojitelja u djetetovom iskustvu te prilagođavanju strategija naših odgojno obrazovnih djelatnika prema svakome djetetu individualnim pristupom, sukladno njegovim potrebama. Istraživanjem vlastite odgojno obrazovne prakse, dokumentiranjem i zajedničkim refleksijama kreirat ćemo i sukonstruirati kurikulum.

Naša je vizija da budemo prepoznati kao ustanova koja podržava cjeloviti dječji razvoj, pruža kontinuiranu podršku obiteljima djece i otvorena je za cjeloživotno učenje svih djelatnika odgojno obrazovnog procesa.

1. **NACIONALNI KURIKULUM ZA RANI I PREDŠKOLSKI ODGOJ I OBRAZOVANJE**

Nacionalni kurikulum za rani i predškolski odgoj i obrazovanje je dokument koji polazi od postojećih nacionalnih dokumenata (Programskog usmjerenja odgoja i obrazovanja predškolske djece (1991.), Konvencije o pravima djeteta (2001.), Nacionalnog okvirnog kurikuluma za predškolski odgoj i obrazovanje te opće obvezno i srednjoškolsko obrazovanje

(2011.), Smjernica za strategiju obrazovanja, znanosti i tehnologije Republike Hrvatske (2012.) i Priručnika za samovrednovanje ustanova ranoga i predškolskog odgoja i obrazovanja (2012.), primjera dobre odgojno-obrazovne prakse u Republici Hrvatskoj i svijetu te od znanstvenih studija o dosezima u području inicijalnog obrazovanja i profesionalnog razvoja odgojitelja i drugih stručnih djelatnika vrtića.

Nacionalni kurikulum za rani i predškolski odgoj i obrazovanje sadrži polazišta, vrijednosti, načela i ciljeve, generirane iz višegodišnjih iskustava razvoja odgojno-obrazovne prakse i kurikuluma vrtića u Republici Hrvatskoj i dosega hrvatskih i međunarodnih znanstvenika u području teorije ranog i predškolskog odgoja. Ta polazišta, vrijednosti, načela i ciljevi predstavljaju okosnicu oblikovanja odgojno-obrazovnoga procesa i kurikuluma svakog vrtića, kao i sustava ranog i predškolskog odgoja u cjelini.

Kvalitetu kurikuluma vrtića određuju kontekstualni uvjeti u njemu (kvaliteta prostorno-materijalnog i socijalnog okruženja te organizacijska kultura), koje se kontinuirano propituje i unapređuje.

Kurikulum Dječjeg vrtića Vis utemeljen je na Nacionalnom kurikulumu i njime utvrđenim načelima, polazištima i ciljevima.

1. **NAČELA**

Načela, koja čine vrijednosna uporišta, dio su bitne sastavnice kojom se osigurava unutarnja

usklađenost svih sastavnica kurikuluma i partnersko djelovanje sudionika u izradi i primjeni

kurikuluma.

**1. Fleksibilnost odgojno obrazovnog procesa** u vrtiću biti će temelj dobre komunikacije i suradnje među djecom, roditeljima i djelatnicima vrtića. Vrtić će osigurati uvjete za ostvarivanje visoke razine fleksibilnosti odgojno obrazovnog procesa koja omogućuje prilagodljivost konkretnim mogućnostima, potrebama i interesima djece i odraslih u ustanovi.

Svakako, važna je fleksibilnost svih čimbenika odgojno-obrazovnog procesa na temelju kojih se vrtić razvija u kvalitetnu zajednicu u kojoj svi uče.

Svi didaktički materijali bit će dostupni djeci koja će ona koristiti prema vlastitim interesima. U odgojno obrazovnim skupinama djeci će biti omogućena dostupnost sredstava te će oni moći prema svojim potrebama eksperimentirati i učiti kako učiti. Prema potrebama djece organiziraju se tjelesne aktivnosti i slobodno kretanje koje će se odvijati u unutarnjim prostorijama hodnika, na igralištu vrtića te drugim mjestima na kojima će se odvijati razne aktivnosti. Centri u sobama bit će organizirani prema potrebama i interesima djece na način da budu jasno precizirani kako bi ih zadržavali u igri.

Dijete je s odgojiteljem stvorilo socio-emocionalnu vezu a on mu pruža ljubav, podršku i sve preduvjete za cjeloviti razvoj.

**2. Partnerstvo vrtića s roditeljima i širom zajednicom**

Obitelj i vrtić su dva temeljna sustava u kojem se dijete rane i predškolske dobi razvija i raste, zadovoljava svoje osnovne potrebe, stječe prve spoznaje o sebi i svijetu oko sebe, uči o komunikaciji i odnosima, suživotu, zajedništvu, toleranciji, razvija svoje potencijale i stječe spoznaje i vještine prijeko potrebne za čitav život. Upravo zbog ta dva temeljna sustava iznimno je važna suradnja vrtića i roditelja. Preduvjet kvalitetne interakcije ovih dvaju čimbenika odgojno obrazovnog procesa, ali i stručnih suradnika logopeda i pedagoga, je obostrana spremnost na djelatno sudjelovanje. Roditelje prihvaćamo kao ravnopravne članove - partnere koji ustanovu obogaćuju svojim individualnim posebnostima te nam je s njima iznimno važno ostvariti otvoren i pozitivan odnos.

Oblici suradnje s roditeljima:

- svakodnevna komunikacija prilikom dolaska i odlaska djece iz vrtića,

- kutić za roditelje.

- individualne konzultacije,

- roditeljski sastanci,

i radionice.

Suradnja s stručnim suradnicama također se ostvaruje putem individualnih konzultacija i grupnih edukacija i radionica.

**3. Otvorenost za kontinuirano učenje i spremnost na unaprjeđivanje prakse**

Vrtić uočava i potiče specifične interese i potencijale svakog djelatnika i omogućuje mu edukaciju, kontinuirano učenje i napredak u struci.

Odgojiteljima i stručnim suradnicima omogućeno je biranje tema za stručno usavršavanje prema njihovim interesima.

S obzirom da se put pravog upoznavanja i mijenjanja prakse zbiva u samom vrtiću izuzetno je važno da odgojitelji kontinuirano razvijaju istraživačka i refleksivna umijeća.

Otvorenost za kontinuirano učenje i spremnost na unaprjeđivanje prakse Vrtić osnažuje kroz kontinuirano unaprjeđivanje i istraživanje kvalitete odgojno-obrazovnog procesa, osposobljavanje praktičara i povezivanje svih sudionika odgojno obrazovnog procesa.

**4. Osiguravanje kontinuiteta u odgoju i obrazovanju**

Osiguravanje kontinuiteta u odgoju i obrazovanju jedna je od iznimno važnih zadaća Nacionalnoga kurikuluma za rani i predškolski odgoj i obrazovanje jer stvara polazište i osigurava uvjete za zadovoljavanje jednog od temeljnih prava djeteta – prava na odgoj i obrazovanje.

Pretpostavke za uspostavljanje kontinuiteta u odgoju i obrazovanju su:

• Kvalitetna suradnja (partnerstvo) u sklopu i među različitim razinama odgojno-obrazovnoga sustava (podsustava).

• Kvalitetna suradnja svih podsustava s obiteljima djece i lokalne zajednice.

Osnovni cilj kvalitetne suradnje/partnerstva među podsustavima i njihove kvalitetnije suradnje s obiteljima i lokalnom zajednicom jest premošćivanje barijera koje izazivaju stres i nezadovoljstvo u djece, roditelja i prosvjetnih djelatnika prije i tijekom prijelaza u sklopu podsustava te među sustavima.

1. **VRIJEDNOSTI KOJE SE NJEGUJU U VRTIĆU**
2. **Znanje**

Djetetu ćemo omogućiti da stječe znanje aktivno prema njegovim interesima, oslanjajući se na svoj urođeni istraživački i otkrivački potencijal. Ono se razvija u poticajnome socijalnom i fizičkom okruženju vrtića, u interakciji s materijalima i drugom djecom te uz neizravnu potporu odgojitelja.

1. **Kreativnost**

Kao jedna od vrijednosti predstavlja osnovu razvoja djeteta u inicijativnu i inovativnu

osobu. Omogućit će se raznovrsni načini istraživanja i stvaralaštva. Polazimo od toga da prihvaćamo prirodne karakteristike djeteta koju tijekom odgojno-obrazovnog procesa treba njegovati, razvijati i poticati.

1. **Humanizam i tolerancija**

Osvještavat ćemo kod djece da prepoznaju svoje i tuđe emocije i potrebe, poštuju različitosti te izgrađuju skrbne odnose s drugima. Stvarat ćemo jednaka prava za svu djecu te u redovne programe uključivati djecu s teškoćama u razvoju uz podršku pomoćnika djeci s teškoćama.

1. **Autonomija**

Autonomija se ostvaruje odgojno-obrazovnim procesom usmjerenim razvoju samostalnog mišljenja, odlučivanja i djelovanja djeteta. U vrtiću se dijete potiče na donošenje odluka i vršenje izbora, ostvarenje vlastitih prava te iznošenje i zastupanje vlastitog mišljenja.

1. **Identitet**

Vrtić pridonosi izgradnji osobnog te kulturnog i nacionalnog identiteta djeteta. Vrtić budi i potiče razvoj osobnog identiteta djeteta te ga osnažuju da bude dosljedno samo sebi, razvija samopoštovanje, stvara pozitivnu sliku o sebi te izgrađuje osjećaj sigurnosti u susretu s novim ljudima i iskustvima u užem i širem socijalnom okruženju.

1. **Odgovornost**

Vrtić treba poticati i sustavno osposobljavati na samoprocjenu vlastitog djelovanja, mišljenja, učenja, komunikacije s drugima i sl., kao osnovne alatke razvoja odgovornosti.

1. **OBILJEŽJA ODGOJNO-OBRAZOVNOG PROCESA**

Kurikulum Dječjeg vrtića Vis potiče i osnažuje razvoj osam temeljnih kompetencija za

cjeloživotno učenje, i to:

1. Komunikacija na materinskom jeziku

2. Komunikacija na stranim jezicima

3. Matematička kompetencija i osnovne kompetencije u prirodoslovlju

4. Digitalna kompetencija

5. Učiti kako učiti

6. Socijalna i građanska kompetencija

7. Inicijativu i poduzetnost

8. Kulturna svijest i izražavanje.

Posebna pažnja posvećuje se kompetencijama koje u ranoj dobi predstavljaju okosnicu razvoja svih ostalih, a osobito razvoju samopoštovanja i samopouzdanja.

1. **PROGRAMI**

Ovim kurikulumom utvrđen je okvirni plan i program rada kroz redovne programe i program javnih potreba predškole.

**6.1 Redoviti programi**

Organiziramo cjelodnevne 9 - satne jasličke i vrtićke programe i poludnevne jutarnje u trajanju od 4 do 6 sati dnevno. Odgojno obrazovni rad koji organiziramo temelji se na Zakonu o predškolskom odgoju i obrazovanju, drugim podzakonskim aktima i Nacionalnome kurikulumu za rani i predškolski odgoj.

Odgojno obrazovni rad u Vrtiću svoje uporište pronalazi u humanističko-razvojnom pristupu koji podrazumijeva poticanje cjelovitoj razvoja osobnosti djeteta, stvaranje prostorno-materijalnog, organizacijskog i vremenskog okruženja koje će zadovoljavati potrebe, interese i mogućnosti svakog djeteta.

Cilj programa je stvaranje uvjeta koji će omogućiti cjeloviti razvoj djeteta , odnosno zadovoljenje njegovih individualnih potreba, interesa i sposobnosti, pri čemu se posebna pažnja pridaje poticanju i ostvarenju kvalitetne i pozitivne suradnje s roditeljima i širom lokalnom zajednicom.

Skupine dijelimo na:

* dvije jasličke skupine (od 1. godine do 3. godine)
* tri vrtićke skupine (od 3. godine do polaska u školu).

Programe obogaćujemo osnovama glazbenog odgoja koju održava profesorica glazbene umjetnosti, izletima, posjetama, šetnjama, priredbama, svečanostima, raznim proslavama i sl.

Posjete i izleti se planiraju sukladno planu i programu rada odgojnih skupina.

Tijekom godine posebno obilježavamo:

|  |  |
| --- | --- |
| OBILJEŽAVANJA  (posjete, izleti, blagdani, proslave) | MJESEC |
| Jesenska svečanost  Mjesec hrvatske knjige  Berba grožđa | LISTOPAD |
| Spomen na Vukovar | STUDENI |
| Sv. Nikola  Tradicionalno kićenje bora  Sv. Luca  Božić | PROSINAC |
| Valentinovo  Maškare | SIJEČANJ/VELJAČA |
| Uskrs | OŽUJAK |
| Dan planeta Zemlje  Dan Grada Visa | TRAVANJ |
| Majčin dan | SVIBANJ |
| Završna svečanost predškolaca | LIPANJ |

Bitne odrednice programa koje odgojitelji doprinose u organizaciju rada Vrtića su planiranje prostora i aktivnosti utemeljenih na kontinuiranom procjenjivanju i praćenju razvoja djeteta te formiranje i dopunjavanje centara aktivnosti primjerenim didaktičkim pomagalima i aktivnostima što je preduvjet slobodnog djetetovog izbora aktivnosti (centar početnog čitanja i pisanja, obiteljski centar, centar za građenje i konstruiranje, centar za likovne aktivnosti, centar za tjelesne aktivnosti, stolno manipulativni centar i mnogi drugi).

Osim stvaranja uvjeta poticajnog okruženja kao bitne odrednice rada u Vrtiću se navode:

* individualizirani pristup ka svakom djetetu,
* dokumentiranje procesa učenja,
* refleksije s djecom i stručnjacima i
* poticanje cjelokupnog psihofizičkog razvoja djeteta.

Cilj redovnog programa je svakome djetetu individualno pružiti osiguranje:

-osobne emocionalne i tjelesne dobrobiti,

- obrazovne i

- socijalne dobrobiti kroz poticanje cjelovitog razvoja.

Dječji vrtić Vis (vrtićki i jaslički programi)

|  |  |  |  |  |  |
| --- | --- | --- | --- | --- | --- |
| Redovni program skupina | Radno vrijeme | Početak rada | Završetak rada | Odgojitelji | Stručna sprema |
| Poludevni/cjelodnevni  jaslički program  Žabice  Pačići | 6:30-16:00 | 1.9.2023. | 31.8.2024. | Marina Vojković  Andrea Baržić  Jelena Radica | VŠS  VŠS  VŠS |
| Poludevni/cjelodnevni  vrtički program  Ribice  Ptičice  Pčelice | 6:30-16:00 | 1.9.2023. | 31.8.2024. | Ivana Vraničić  Ivana Žitko  Daniela Karuza  Vesna Roki | VŠS  VŠS  VŠS |

* 1. **PROGRAM PREDŠKOLE**

Ovaj program se odnosi na djecu u godini pred polazak u školu koja nisu obuhvaćena redovitim programom predškolskog odgoja.

Cilj programa je razvijanje dječjih potencijala, zadovoljenje aktualnih interesa, steći nova znanja, vještine i navike koje će im omogućiti uspješnu prilagodbu na nove školske aktivnosti i obaveze. Osim razvijanja vještina neophodnih za uspjeh u školi, poput grafomotorike, predčitalačkih i predmatematičkih vještina, veliki naglasak se stavlja na razvijanje socijalnih i emocionalnih vještina u okolini koja je poticajna za razvoj svih vještina.

* 1. **OBOGAĆENI RAD S PREDŠKOLCIMA**

Program predškole provodit će se kontinuirano od 1.10. do 1.5. tekuće pedagoške godine. Ukupno trajanje programa je minimalno 250 sati godišnje u sklopu s organizacijom rada Vrtića.

Nositelji programa su odgojitelji i stručni suradnici.

Program se temelji na suvremenom shvaćanju djeteta i procesa njegovog učenja. Posebno se pridaje pozornost stvaranju uvjeta za cjelovit razvoj djeteta, stvaranju prostorno-materijalnih, socijalnih i organizacijskih uvjeta potrebnih za razvoj svih potencijala djeteta pri čemu se posebno vodi briga o uvažavanju individualnih razlika, poticanju samostalnosti te istraživačkih aktivnosti.

**Ciljevi programa predškole su:**

• podržavanje i poticanje osnovnih vještina i općih sposobnosti (vođenje brige o

samome sebi, ponašanje, socijalne vještine, emocije)

• učiti kako učiti (razvijanje koncentracije i govornih vještina kroz igru)

• razvijanje predčitalačkih, predmatematičkih i grafomotoričkih vještina

**Zadaci programa predškole su:**

• razvijanje pozitivne slike o sebi,

• razvijati kod djeteta znanje kako se zauzeti za sebe,

• razvijanje vještina rješavanja problema i sukoba,

• učiti dijete da se ponosi uspjehe i neuspjehe,

• učiti dijete da pomaže i dijeli s prijateljima,

• razvijanje vještina dogovaranja i pridržavanja pravila i

• razvijati upornost (da završi započeto).

Program se vrednuje kroz:

- praćenje provedbe bitnih zadaća i razvojnog plana ustanove i

- samovrednovanje i vanjsko vrednovanje rada.

1. **SURADNJA S VANJSKIM USTANOVAMA**

Posebnu pažnju posvećujemo suradnji s lokalnom i širom društvenom zajednicom i to u

svrhu unapređivanja kvalitete boravka djece u vrtiću. Kroz suradnju ostvarujemo optimalne

uvjete i pridonosimo kvaliteti odgojno-obrazovnog procesa.

Suradnje koje ostvarujemo su:

**Grad Vis:**

- ostvarivanje djelatnosti,

- donošenje odluka,

- davanje suglasnosti na akte vrtića,

- dogovor o održavanju objekta,

- suradnja s gradonačelnikom povodom raznih blagdana, svečanosti po pozivima

**S ostalima:**

- **Ministarstvo znanosti i obrazovanja:**

- suglasnosti i verifikacije programa i

- financiranje programa.

- **Agencija za odgoj i obrazovanje:**

- pripravnici,

- stručno usavršavanje i

- unapređenje struke.

**- Osnovna škola:**

- upisi u prvi razred.

**- Gradina Vis**

- održavanje zgrade vrtića,

- organizacija kićenja bora

- **Gradska knjižnica Vis**

- posjeti knjižnici nekoliko puta godišnje

- radionice unutar knjižnice

- posudba i razmjena knjižne građe

**- Dobrovoljno vatrogasno društvo Via**

- pomoć pri organiziranju raznih aktivnosti

- prijevoz djece pri posjetama drugim ustanovama

- edukacije djece vezane uz vatrogasno djelovanje

**- Hrvatska gradska glazba Vis**

- posjeti pomlatka gradske glazbe Vis

- glazbena edukacija djece

**- Zavod za javno zdravstvo:**

- prehrana,

- higijenski nadzor,

- praćenje provedbe HACCP sustava.

- **Ostali vrtići:**

- zajedničko stručno usavršavanje,

- razmjena iskustava i međusobna potpora.

- **Ostalo:**

- Dom starih i nemoćnih Vis,

- Geoprak Viški arhipelag,

- Gradsko kazalište lutaka Split,

- Hrvatski Crveni križ,

- organizacija priredbi, aktivnosti i sl.

1. **PLANIRANJE, DOKUMENTIRANJE I VREDNOVANJE ODGOJNO-OBRAZOVNOG RADA**

S obzirom na istraživačku prirodu učenja djeteta, važno je da se planira poticajno okruženje za održavanje različitih odgojno-obrazovnih aktivnosti i uvjeti za stjecanje raznovrsnih iskustava djece, a ne precizan tijek njihovih aktivnosti.

U planiranju kurikuluma važno je praćenje, promatranje i razumijevanje djece kao i dokumentiranje njihovih aktivnosti. U planiranju odgojno obrazovnog rada usmjereni smo na individualnu različitost djece (različite interese, mogućnosti, potrebe, predznanje i stilove učenja).

Planiranje i dokumentiranje u vrtiću podrazumijeva:

* dokumentaciju odgojitelja (prema važećim pravilima o pedagoškoj dokumentaciji),
* individualne razvojne mape djeteta s ciljem sustavnog prikupljanja dokumentacije koja omogućuje promatranje, razumijevanje djece, njihovih aktivnosti, i bolju procjenu njihovoga razvoja,
* verbalni izričaji, fotografije i videosnimke i
* posredovanje dijelova dokumentiranog roditeljima kao poticaj suradnji i partnerstvu.

Vrednovanje i samovrednovanje odgojitelja i stručnih suradnika odvijaju se uz pomoć različitih prethodno navedenih oblika dokumentiranja. Osnovni cilj vrednovanje je unaprjeđivanje kvalitete rada ustanove.

To nam omogućava da dobijemo precizniji uvid trenutačnog stanja u probleme koje opterećuju odgojno-obrazovni proces, uvid u ideje i prioritetne zadaće rada te utvrđuje pozitivna postignuća te dodatno osnaživanje postignutog.

Sukladno navedenom, nužno je stvoriti okruženje u kojem će svi sudionicu odgojno-obrazovnog procesa biti otvoreni za otvoren i slobodan dijalog u kojem doprinositi kvaliteti odgojno obrazovne ustanove.

1. **STRUČNA USAVRŠAVANJA**

Kvalitetna odgojno-obrazovna praksa vrtića i kurikulum koji se iz nje generira

ostvaruje se i razvija »iznutra«, od odgojitelja i drugih stručnih djelatnika vrtića, za što im je

potrebno osigurati primjereno kontinuirano profesionalno učenje i razvoj.

Odgojitelji i ostali stručni djelatnici vrtića pripremaju i programe usavršavanja koji uključuju individualne i grupne oblike rada na razini ustanove i izvan nje, otvoreni su za nova znanja te promjene u odgojno-obrazovnom procesu.

Cilj stručnog usavršavanje je da odgojitelji i stručni suradnici unaprijeđuju vlastitu pedagošku praksu.

Stručna usavršavanja se odvijaju unutar vrtića (radionice, edukacije, webinari, stručni aktivi, odgojiteljska vijeća, predavanja vanjskih suradnika) i izvan vrtića (ostale ustanove koje nude edukaciju iz područja ranog i predškolskog odgoja i obrazovanje te drugih koje mogu poboljšati rad odgojno obrazovnog procesa).

Tijekom pedagoške godine ravnatelj i pedagog će poticati odgojitelje na uključivanje u sve oblike edukacija i stručnih usavršavanja.

|  |  |  |
| --- | --- | --- |
| SADRŽAJ | VODITELJI | MJESEC IZVRŠENJA |
| Razmatranje godišnjih planova i programa rada  (Godišnji plan i program, Kurikulum vrtića) | Ravnatelj  Pedagog | Rujan |
| Blagdani  Manifestacije  svečanosti | Ravnatelj  Odgojitelj | Tijekom pedagoške godine |
| Stručna usavršavanja | Ravnatelj  Stručni suradnici  Odgojitelji  Ostali sudionici | Tijekom pedagoške godine |
| Izvješća o realizaciji godišnjih planova i programa rada | Ravnatelj  Stručni suradnici | Tijekom pedagoške godine |
| Ostala izvješća po zahtjevu | Ravnatelj  Stručni suradnici | Tijekom pedagoške godine |